Béo

Béo (gracula); mamiang; tiong emas nyaéta manuk anu asalna tina kulawarga sturnidae (sabangsaning manuk jalak).
Loba kapanggih hirup di nagara Sri Lanka, India, Himalaya, ka beulah wétan nepi ka Filipina, Jawa ogé Maluku. Béo kaasup manuk paling loba diingu, salah sahijina ku alatan béo mah bisa nurutan sora jalma. Dialam bebas, béo mikaresep leuweung-leuweung anu kaayaana jemlék. Bisa hirup di dataran anu perenahna nepika 2000 méter luhureun beungeut cai laut, manuk béo mah loba nu ngingu kalawan hargana lumayan mahal ku lantaran béo mah sok bisa nurutan sora jalma.

 Kabiasaan hirup 
Kapanggih hirup di pasir, tur tegalan, anu perenahna 1000-2000 méter luhureun beungeut cai laut. Dina baranghakan, manuk béo kikaresep bungbuahan anu mibanda daging kandel tur henteu teuas. Sakapeung ogé sok nginum cai mamanis kembang (nektar).
Pikeun minuhan kabutuhan protéin, manuk béo ogé sok ngahakan sasatoan leutik kayaning, simeut, jangkrik, papatong, jeung sajabana. Dina mangsa endogan, Manuk béo ngan ngendog dua nepi ka tilu siki. Manuk béo kasebut manuk gedé, ku lantaran kitu mangsa ngingu béo kudu disayagikeun kandang anu lumayan lega, sangkan manuk betah tur bisa bacéo.

 Subspesies 
Dumasar kana spésiésna XDBéo (Gracula) dibedakeun kana opat subspesies, taya lian :

 Béo Biasa, Gracula religiosa
 Béo Enggano, Gracula enganensis,
 Béo Nias, Gracula robusta,
 Béo Sri Lanka, Gracula ptilogenys,

 Disutat tina 

Kategori:Aves
Kategori:Sasatoan
Kategori:Sasatoan Sunda
Kategori:Manuk Asia Tenggara
Kategori:Manuk Indonésia
Kategori:Sasatoan Indonésia
Kategori:Sasatoan dumasar wewengkon
Kategori:Sato ingon